CELEX: 
Language: mt
Date: 2019-05-16 00:00:00
Title: REGOLAMENT TA’ IMPLIMENTAZZJONI TAL-KUMMISSJONI (UE) .../... li jemenda r-Regolament tal-Kummissjoni (UE) Nru 1300/2014 fir-rigward tal-inventarju tal-assi bil-ħsieb li jiġu identifikati l-ostakli għall-aċċessibbiltà, jingħata tagħrif lill-utenti u jiġi monitorjat u evalwat il-progress fil-qasam tal-aċċessibbiltà

REGOLAMENT TA’ IMPLIMENTAZZJONI TAL-KUMMISSJONI (UE) .../...
            
            
               ta’ 16.5.2019
            
            
               li jemenda r-Regolament tal-Kummissjoni (UE) Nru 1300/2014 fir-rigward tal-inventarju tal-assi bil-ħsieb li jiġu identifikati l-ostakli għall-aċċessibbiltà, jingħata tagħrif lill-utenti u jiġi monitorjat u evalwat il-progress fil-qasam tal-aċċessibbiltà
            
            
               (Test b’rilevanza għaż-ŻEE)
            
            
               IL-KUMMISSJONI EWROPEA,
            
            
               Wara li kkunsidrat it-Trattat dwar il-Funzjonament tal-Unjoni Ewropea,
            
            
               Wara li kkunsidrat id-Direttiva (UE) 2016/797 tal-Parlament Ewropew u tal-Kunsill tal-11 ta’ Mejju 2016 dwar l-interoperabbiltà tas-sistema ferrovjarja fl-Unjoni Ewropea
                  1
               , u b’mod partikolari l-Artikolu 5(11) tagħha,
            
            
               Billi:
            
            
               (1)Skont l-Artikolu 7 tar-Regolament tal-Kummissjoni (UE) Nru 1300/2014
                  2
               , il-Kapitolu 7 tal-Anness tar-Regolament tal-Kummissjoni (UE) Nru 1300/2014 għandu jiġi emendat biex jiġu speċifikati l-karatteristiċi tal-inventarju tal-assi, inkluż il-kontenut, il-format tad-data, l-arkitettura funzjonali u teknika, il-mod operattiv, ir-regoli għall-input u l-konsultazzjoni tad-data, u r-regoli għall-awtovalutazzjoni u għall-ħatra tal-entitajiet responsabbli għall-provvediment tad-data.
            
            
               (2)Skont l-Artikolu 5(1) tar-Regolament (UE) 2016/796 tal-Parlament Ewropew u tal-Kunsill
                  3
                u l-Artikolu 7(2) tar-Regolament tal-Kummissjoni (UE) Nru 1300/2014, ġie stabbilit grupp ta’ ħidma biex jagħmel proposta għal rakkomandazzjoni dwar l-istruttura u l-kontenut minimu tad-data li trid tinġabar għall-inventarju tal-assi bil-ħsieb li jiġu identifikati l-ostakli għall-aċċessibbiltà, jingħata tagħrif lill-utenti u jiġi monitorjat u evalwat il-progress fil-qasam tal-aċċessibbiltà. Dak il-grupp ta’ ħidma lesta ħidmitu f’Mejju 2017, u minħabba f’hekk, l-Aġenzija ffinalizzat ir-rakkomandazzjoni ERA-REC-128 biex jiġi emendat ir-Regolament tal-Kummissjoni (UE) Nru 1300/2014. 
            
            
               (1)L-Inventarju tal-Assi hu għodda statika li tindika l-eżistenza tat-tagħmir u għalhekk mhix maħsuba biex tipprovdi informazzjoni dwar l-istatus u l-funzjonament tat-tagħmir.
            
            
               (4)Meta stazzjon jew elementi tiegħu jsirilhom aġġornament, tiġdid jew xi xogħol previst minn pjan ta’ implimentazzjoni nazzjonali b’konformità mal-Artikolu 8 tar-Regolament tal-Kummissjoni (UE) Nru 1300/2014, jenħtieġ tinġabar l-informazzjoni dwar il-konformità ta’ dak ix-xogħol mar-Regolament tal-Kummissjoni (UE) Nru 1300/2014 tal-istazzjon, jew tal-elementi tiegħu.
            
            
               (5)Il-miżuri previsti f’dan ir-Regolament huma skont l-opinjoni tal-Kumitat stabbilit bl-Artikolu 51(1) tar-Regolament (UE) 2016/797.
            
            
               ADOTTAT DAN IR-REGOLAMENT:
            
            
               Artikolu 1
            
            
               Ir-Regolament tal-Kummissjoni (UE) Nru 1300/2014 huwa emendat kif ġej:
            
            
               (1)Wara l-Artikolu 7 jiddaħħal dan l-Artikolu 7a li ġej:
            
            
               “Artikolu 7a 
            
            
               Il-ġbir, iż-żamma u l-iskambju ta’ data tal-aċċessibbiltà 
            
         
         
            
               1.Fi żmien disa’ xhur wara d-dħul fis-seħħ ta’ [please insert the date of entry into force of this Regulation] kull Stat Membru għandu jiddeċiedi liema entitajiet huma responsabbli għall-ġbir, iż-żamma u l-iskambju tad-data tal-aċċessibbiltà.  
            
            
               2.L-Istati Membri jistgħu jitolbu lill-Kummissjoni għal estensjoni tal-limitu taż-żmien. Din l-estensjoni għandha tkun eċċezzjonali, ġustifikata u limitata fiż-żmien. B’mod partikolari, din titqies ġustifikata jekk l-għodda tal-ġbir tad-data u l-modi moperattivi stabbiliti fl-Anness ta’ dan ir-Regolament ma jsirux disponibbli u operazzjonali għalkollox mill-Aġenzija tal-Unjoni Ewropea għall-Ferroviji fi żmien xahrejn mid-dħul fis-seħħ tiegħu.
            
            
               3.Għal kull stazzjon, għandu jkun hemm entità responsabbli għall-iskambju tad-data tal-aċċessibbiltà. 
            
            
               4.Il-ġbir u l-konverżjoni tad-data għandhom jiġu ffinalizzati fi żmien 36 xahar wara d-dħul fis-seħħ ta’ dan ir-Regolament.
            
            
               5.Sakemm l-arkitettura għall-iskambju tad-data deskritta fit-taqsimiet 7.2, 7.3 u 7.4 tal-Anness I tar-Regolament tal-Kummissjoni (UE) Nru 454/2011
                  4
                tkun operattiva għalkollox, l-iskambju tad-data tal-aċċessibbiltà għandu jikkonsisti minn trasferiment ta’ dik id-data lejn il-Bażi tad-Data tal-Aċċessibbiltà tal-Istazzjonijiet tal-Aġenzija Ferrovjarja Ewropea (ERSAD) ospitata mill-Aġenzija tal-Unjoni Ewropea għall-Ferroviji. ”
            
            
               (2)l-Anness qed jiġi emendat skont l-Anness ta’ dan ir-Regolament. 
            
            
               Artikolu 2
            
            
               Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea. 
            
            
               Dan ir-Regolament għandu jorbot fl-intier tiegħu u japplika direttament fl-Istati Membri kollha.
            
            
               Magħmul fi Brussell, 16.5.2019
            
            
               
                     Għall-Kummissjoni
               
               
                     Il-President
                     Jean-Claude JUNCKER
               
            
         
         
            
                  
                     (1)
                  
                        ĠU L 138, 26.5.2016, p. 44.
               
               
                  
                     (2)
                  
                        Ir-Regolament tal-Kummissjoni (UE) Nru 1300/2014 tat-18 ta’ Novembru 2014 dwar l-ispeċifikazzjonijiet tekniċi tal-interoperabbiltà relatati mal-aċċessibbiltà tas-sistema ferrovjarja tal-Unjoni għall-persuni b’diżabbiltà u għall-persuni b’mobbiltà mnaqqsa, ĠU L 356, 12.12.2014, p. 110
               
               
                  
                     (3)
                  
                        Ir-Regolament (UE) 2016/796 tal-Parlament Ewropew u tal-Kunsill tal-11 ta’ Mejju 2016 dwar l-Aġenzija tal-Unjoni Ewropea għall-Ferroviji u li jħassar ir-Regolament (KE) Nru 881/2004, ĠU L 138, 26.5.2016, p. 1.
               
               
                  
                     (4)
                  
                        Ir-Regolament tal-Kummissjoni (UE) Nru 454/2011 tal-5 ta’ Mejju 2011 dwar l-ispeċifikazzjoni teknika għall-interoperabbiltà relatata mas-subsistema ‘applikazzjonijiet telematiċi għal servizzi tal-passiġġieri’ tas-sistema ferrovjarja trans-Ewropea, ĠU L 123, 12.5.2011, p. 11.
               
            
      
    ---documentbreak--- 
      
         
         
            
               ANNESS
            
            
               L-Anness tar-Regolament (UE) Nru 1300/2014 huwa emendat kif ġej:
            
            
               (1)Fil-Kapitolu 2, it-Taqsima 2.3, jiddaħħal il-paragrafu li ġej wara l-ewwel sentenza:
            
            
               “Data tal-aċċessibbiltà:
            
            
               Id-data tal-aċċessibbiltà tikkonsisti mill-informazzjoni relatata mal-aċċessibbiltà tal-istazzjonijiet ferrovjarji tal-passiġġieri li jeħtieġ tinġabar, tinżamm u tiġi skambjata, jiġifieri, li tagħti deskrizzjoni tal-karatteristiċi u tat-tagħmir tal-istazzjonijiet ferrovjarji tal-passiġġieri. Meta rilevanti, din id-deskrizzjoni tiġi kkumplimentata bl-informazzjoni rigward “l-istat ta’ konformità tal-istazzjonijiet ma’ din it-TSI.”
            
            
            
               (2)Fil-Kapitolu 7, it-Taqsima 7.2, is-Subtaqsima 7.2.1, jiddaħħlu dawn is-subtaqsimiet li ġejjin: 
            
            
               “7.2.1.1. Inventarju tal-assi – infrastruttura
            
            
               7.2.1.1.1. L-arkitettura funzjonali u teknika
            
            
               Il-funzjonijiet tal-inventarju tal-assi huma li: 
            
            
               (1)jidentifika l-ostakli eżistenti u x-xkiel għall-aċċessibbiltà;
            
            
               (2)jagħti informazzjoni prattika lill-utenti;
            
            
               (3)jimmonitorja u jevalwa l-progress fil-qasam tal-aċċessibbiltà.
            
            
               L-arkitettura għall-iskambju tad-data tal-aċċessibbiltà hija prevista fir-Regolament (UE) Nru 454/2011 (TSI tat-TAP).
            
            
               L-istandards li ġejjin għandhom japplikaw għall-format u l-iskambju tad-data tal-aċċessibbiltà:  
            
            
               (1)CEN/TS 16614-1:2014 Public transport – Network and Timetable Exchange (NeTEx) - Part 1: Public transport network topology exchange format 
                  2014-05-14
            
            
               (2)EN 12896-1:2016 Public transport. Mudell tad-data ta’ referenza. Kunċetti komuni (Transmudell) 
            
            
               Għall-użu partikolari maħsub, profil transmudell speċifiku armonizzat kif previst fid-dokumenti tekniċi msemmija għall-Appendiċi O, l-indiċi 1.
            
            
         
         
            
               7.2.1.1.2. Regoli għall-input u l-awtovalutazzjoni tad-data tal-aċċessibbiltà
            
            
               Ir-regoli għall-input u l-awtovalutazzjoni tad-data tal-aċċessibbiltà għandhom ikunu kif ġej:
            
            
               (1)entitajiet li jiġbru d-data tal-aċċessibbiltà relattiva għall-assi ma għandhomx għalfejn ikunu indipendenti mill-ġestjoni ta’ kuljum ta’ dawk l-assi; 
            
            
               (2)waqt l-ewwel ġbir tad-d-data tal-aċċessibbiltà skont id-dħul fis-seħħ tar-Regolament ta’ Implimentazzjoni tal-Kummissjoni (UE) …/..
                  1
               . [OP, please insert the number of this Amending Act], l-istat ta’ konformità tal-istazzjonijiet ma’ din it-TSI jista’ jiġi rreġistrat fl-inventarju bħala mhux ivvalutat;
            
            
               (3)meta stazzjon jew elementi tiegħu jsirilhom aġġornament, tiġdid jew xi tip ta’ xogħol previst minn pjan ta’ implimentazzjoni nazzjonali għal din it-TSI, għandha tiġi aġġornata d-data tal-aċċessibbiltà korrispondenti, inkluż l-istat ta’ konformità ta’ din it-TSI, meta rilevanti; 
            
            
               (4)l-istat ta’ konformità ta’ din it-TSI jista’ jiġi aġġornat abbażi ta’ ISV kif deskritt fil-punt 6.2.4. ta’ din it-TSI;
            
            
               (5)il-kundizzjoni operattiva ma hemmx għalfejn tiġi rreġistrata fl-inventarju.  
            
            
               L-għodda għall-ġbir tad-data, li l-modi operattivi tagħha huma deskritti fid-dokumenti tekniċi msemmija fl-Appendiċi O, l-indiċi 2, għandha ssir disponibbli mill-Kummissjoni. 
            
            
               Inkella, meta tkun teżisti data strutturata tal-aċċessibbiltà u tkun tista’ tiġi konvertita għal profil armonizzat, dik id-data tista’ tiġi trasferita wara l-konverżjoni. Il-metodoloġija għall-konverżjoni tad-data tal-aċċessibbiltà eżistenti u l-protokoll ta’ komunikazzjoni huma previsti fid-dokumenti tekniċi msemmija fl-Appendiċi O, l-indiċi 3. 
            
            
            
               7.2.1.1.3. Regoli għall-konsultazzjoni
            
            
               Mill-ERSAD:
            
            
               (1)il-pubbliku għandu jkun jista’ jaċċessa l-informazzjoni minn sit web pubbliku ospitat mill-Aġenzija tal-Unjoni Ewropea għall-Ferroviji; 
            
            
               (2)l-awtoritajiet nazzjonali rreġistrati għandhom ikunu jistgħu jiġbru d-data tal-aċċessibbiltà kollha li tkun rilevanti għall-Istat Membru;
            
            
               (3)il-Kummissjoni u l-Aġenzija għandhom ikunu jistgħu jiksbu d-data tal-aċċessibbiltà kollha. 
            
            
               Il-bażi tad-data tal-ERSAD ospitata mill-Aġenzija ma għandhiex tkun konnessa ma’ bażi(jiet) tad-data oħra.
            
            
            
               7.2.1.1.4. Regoli għall-ġestjoni ta’ rispons tal-utenti
            
            
               Ir-rispons tal-utenti jista’ jkollu l-għamla ta’:
            
            
               (1)rispons istituzzjonali mingħand l-assoċjazzjonijiet tal-utenti, inkluż l-organizzazzjonijiet li jirrappreżentaw lill-persuni b’diżabbiltà: jistgħu jintużaw l-istrutturi eżistenti diment li dawn ikunu jinkludu rappreżentanti minn organizzazzjonijiet tal-persuni b’diżabbiltà u tal-persuni b’mobbiltà mnaqqsa u jkunu jirriflettu s-sitwazzjoni f’livell xieraq, mhux bilfors fil-livell nazzjonali. Il-proċedura li tagħti r-rispons tal-utenti għandha tkun organizzata b’mod li dawk l-organizzazzjonijiet ikunu jistgħu jieħdu sehem b’mod ugwali;
            
         
         
            
               (2)rispons individwali: il-viżitaturi tas-sit web għandhom ikunu jistgħu jirrappurtaw informazzjoni żbaljata dwar id-data tal-aċċessibbiltà b’rabta ma’ stazzjon partikolari u jiġu mgħarrfa li l-kumment tagħhom ikun wasal. 
            
            
               Fiż-żewġ sitwazzjonijiet, ir-rispons tal-utenti għandu jitqies kif xieraq mill-entità(jiet) responsabbli għall-ġbir, iż-żamma u l-iskambju tad-data.”
            
            
            
               (3)Jiżdied dan l-Appendiċi li ġej:
            
            
               “Appendiċi O – Lista ta’ dokumenti tekniċi
            
            
                     
                        Nru tal-Indiċi
                     
                  
                  
                     
                        Tikketta
                     
                  
               
                     
                        1
                     
                  
                  
                     
                        Il-profil speċifiku armonizzat għall-Iskambju tan-Netwerk u tal-Iskedi (NeTEx) użat għad-deskrizzjoni tal-istazzjonijiet.
                     
                  
               
                     
                        2
                     
                  
                  
                     
                        Il-modi operattivi tal-għodda għall-ġbir tad-data
                     
                  
               
                     
                        3
                     
                  
                  
                     
                        Il-metodoloġija għall-konverżjoni tad-data tal-aċċessibbiltà eżistenti, inkluż deskrizzjoni tal-interfaċċja esterna u tal-protokoll ta’ komunikazzjoni.
                     
                  
               
         
         
            
                  
                     (1)
                  
                        [Commission Implementing Regulation (EU) …/… amending Commission Regulation (EU) No 1300/2014 as regards inventory of assets with a view to identifying barriers to accessibility, providing information to users and monitoring and evaluating progress on accessibility, OJ xxx]